Quan va néixer la Francesca Roig?
Francesca Roig Galceran (Vilanova i la Geltrú, 10 de maig de 1952) és historiadora, etnomusicòloga, músic i promotora teatral. Titulada en idiomes per l'Institut Britànic i Francès i per l'Escola Oficial d'Idiomes de Barcelona. Cursà estudis de música al Conservatori Musical de Barcelona i a l'Aula de Música Tradicional de la Generalitat de Catalunya.
Fou la primera dona a Catalunya que es dedicà a tocar la gralla i coautora amb Jaume Arnella del primer mètode per aprendre a tocar aquest instrument, Mètode de gralla (1981). Ha realitzat treballs de recerca històrica i musicològica sobre Els Pastorets i La Passió. Ha participat com a instrumentista en grups de música tradicional i popular de Vilanova i la Geltrú i és membre dels Ministrers de Vila Nova des de la seva fundació el 1984.
Vinculada al grup de teatre l'Escotilló, des dels seus orígens al 1968, com a actriu i directora escènica, per la qual ha aconseguit diversos guardons en ambdós camps.Va interpretar, entre d'altres, un dels papers de l'obra Perduts a Yonkers estrenada al Círcol Catòlic de Vilanova i la Geltrú el 1995. Ha intervingut amb petits papers en series de televisió com Estació d'enllaç, Nissaga de poder, El cor de la ciutat i Porca misèria, així com en la pel·lícula Coronel Macià.
Entrevista a Francesca Roig Galceran Venim de lluny: veus de la cultura popular. Departament de Cultura. Generalitat de Catalunya. Desembre 2021
El 10 de maig de 1952.